
                 REFERAT DE APROBARE A PROIECTULUI DE HOTĂRÂRE
privind prelungirea pe o perioadă  de 3 ani,  a contractelor de închiriere: 
nr. 1067/22.05.2000, nr.1059/19.05.2000 și nr.735/16.07.1999, încheiate cu 
SOCIETATEA COOPERATIVĂ IGIENA

 

	Prin cererea cu numărul CT2021-000929/ 11.03.2021, SOCIETATEA COOPERATIVĂ IGIENA, a solicitat prelungirea contractelor de închiriere nr. 1067/22.05.2000, având ca obiect spaţiul situat în Timişoara, Bd. Regele Carol I nr.23, SAD 1, nr. 1059/19.05.2000 , având ca obiect spaţiul situat în Timişoara, Str. General Dragalina nr.15, parter, nr. 735/16.07.1999, având ca obiect spaţiul situat în Timişoara, str. Vasile Alecsandri nr.1, SAD 5;
Contractul de închiriere nr. 1067/22.05.2000 pentru spațiul din Timişoara, Bd. Regele Carol I nr.23, SAD 1, expiră la data de 13.04.2021, cererea de prelungire fiind întocmită în termenul legal stabilit;
Precizăm faptul că  acest spațiu este identificat cu extrasul de CF nr. 416221 – C1- U1 Timișoara (CF nr.vechi 8579 Timișoara, nr.top 16984/3) nr. cad 416221 în proprietatea Statului Român și în administrarea  Sfatului popular al Municipiului Tmișoara, în cotă de 5/6, în suprafaţă de 126,19 mp, la un tarif de 8 euro/mp/lună, cu destinaţia de frizerie.
Spaţiul de mai sus este înregistrat în evidenţa patrimonială a Municipiului Timişoara cu numărul de inventar: 5866 şi valoarea de inventar: 175.714,00 lei.
Contractul de închiriere nr.735/16.07.1999 pentru spațiul din Timișoara, str.Vasile Alecsandri nr.1, SAD 5, expiră la data de 20.05.2021, cererea de prelungire fiind întocmită în termenul legal stabilit;
Precizăm faptul că acest spațiu este identificat cu extrasul de CF nr. 62391, nr.top. 297, CF ind.419709-C1-U19 în proprietatea Primăriei Municipiului Timișoara, în suprafaţă de 59,54 mp, la un tarif de 10 euro/mp/lună, cu destinaţia de frizerie. 
            Spaţiul de mai sus este înregistrat în evidenţa patrimonială a Municipiului Timişoara cu numărul de inventar: 32 şi valoarea de inventar: 126.528,00.
Contractul de închiriere nr.1059/19.05.2000 pentru spațiul din Timișoara, str. General Dragalina nr.15 , SAD, expiră la data de 13.04.2021, cererea de prelungire fiind întocmită în termenul legal stabilit;
Precizăm faptul că  acest spațiu este identificat cu extrasul de CF 402261-C1-U48, nr.top. 17067 în proprietatea Statului Român  prin ICRAL, în suprafaţă de 54,88 mp, la un tarif de 6 euro/mp/lună, cu destinaţia de frizerie. 
            Aşa cum rezultă din extrasul Procesului verbal al şedintei din data de 08.04.2021 a Comisiei de Analiză  a Spaţiilor cu Altă Destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 și modificată prin HCLMT nr. 45/16.02.2021,  comisia a avizat favorabil această solicitare şi a hotărât  prelungirea, în aceleaşi condiţii, a contractelor de închiriere nr. 1067/22.05.2000, nr.1059/19.05.2000 și nr.735/16.07.1999, încheiate cu SOCIETATEA COOPERATIVĂ IGIENA, astfel:
- Contractul de Închiriere nr.1067/22.05.2000 se prelungește pe 3 ani până la data de 13.04.2024;
- Contractul de Închiriere nr.735/16.07.1999 se prelungește pe 3 ani până la data de 20.05.2021;
- Contractul de Închiriere nr.1059/19.05.2000 se prelungește pe 3 ani până la data de 13.04.2024;
Spaţiul de mai sus este înregistrat în evidenţa patrimonială a Municipiului Timişoara cu numărul de inventar: 5184.02 şi valoarea de inventar: 130.190 lei. 
	Având în vedere Nota de fundamentare la Raportul de specialitate prin care se menționează: că pentru a putea fi încheiat referatul de specialitate nr.SC2021-27883/07.10.2021 de către compartimentul SAD,  a fost necesară verificarea spațiilor din punct de vedere juridic, al legii 10/2001, a OUG 94/2000, Legea 18/1991, Legea 169/1997, Legea 1/2000, titlul IV, V, VI din Legea 247/2005, Legea 165/2013, Legea 231/2018, legea 87/2020, prin  transmiterea de solicitări de verificare către departamentele de specialitate. S-au transmis adrese de verificare către aceste departamente. În contextul pandemiei de COVID – 19 și a faptului că o parte din angajați au fost în izolare sau carantină, iar numărul acestora s-a diminuat considerabil, această perioadă de verificare a durat mai mult. Astfel că, pe parcursul verificărilor, cele trei contracte de închiriere nr.1067/22.05.2000, nr.1059/19.05.2000 și nr.735/16.07.1999 încheiate cu Cooperativa Igiena Timișoara, au expirat.
	Situația cu care se confruntă în prezent țara noastră este una care produce, inevitabil, o serie de consecințe, care impactează raporturile juridice, în general, și raporturile contractuale, în special, în condițiile în care există numeroase situații imprevizibile în care una din părțile contractante nu-și mai poate îndeplini activitatea în condiții normale. Considerăm că aceasta este o situație imprevizibilă, care nu a ținut de culpa uneia din părți, nefiind lezat contractul din punct de vedere oneros sau din alte motive care nu țin de părți.
	În conformitate cu  art. 129 alin.(1) şi  (2) lit. c) din Ordonanţa de Urgenţă a Guvernului nr. 57/2019, privind Codul Administrativ;
            În temeiul  art. 139 alin 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  
	Având  în vedere prevederile legale enunţate şi  necesitatea continuării activităţii de către SOCIETATEA COOPERATIVĂ IGIENA, în spaţiile antemenționate, apreciem că prezentul proiect de hotărâre privind prelungirea următoarelor contracte:
- Contractul de închiriere nr. 1067/22.05.2000 pentru spațiul din Timişoara, Bd. Regele Carol I nr.23, SAD 1, se prelungește pe 3 ani până la data de 13.04.2024;
- Contractul de închiriere nr.735/16.07.1999 pentru spațiul din Timișoara, str.Vasile Alecsandri nr.1, SAD 5 se prelungește pe 3 ani până la data de 20.05.2024;
- Contractul de închiriere nr.1059/19.05.2000 pentru spațiul din Timișoara, str. General Dragalina nr.15 , SAD se prelungește pe 3 ani până la data de 13.04.2024;
îndeplineşte condiţiile pentru a fi supus  dezbaterii şi aprobării în plenul Consiliului Local al Municipiului Timişoara.

